Държавен вестник, бр. 81, 2020 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  81
дължимите лихви и главница за всеки обли­
гационер, както и общата сума на дължимите 
лихви и главница на лицата, които съхраняват 
и администрират финансови инструменти за 
облигациите по собствените им сметки и 
по сметките за финансови инструменти на 
техните клиенти. В заявлението се посочва 
датата, към която се определя съставът на 
облигационерите, имащи право да получат 
плащане, както и началната дата за изплащане 
на лихви или главница. 
(2) В срок до 5 работни дни след датата, 
към която се определя съставът на облигаци­
онерите, емитентът има право при поискване 
да получи от централния депозитар на ценни 
книжа информацията по ал. 1.
Чл. 67. В случай на промени в параметрите 
по облигационната емисия емитентът уведо­
мява централния депозитар на ценни книжа 
за съответната промяна най-късно в деня, 
следващ решението за промяната.
Чл. 68. При необходимост емитентът зая­
вява издаване на книга на облигационерите 
към датата, на която е определен съставът на 
облигационерите, имащи право на плащане, 
или към друга дата, за която е необходимо 
кръгът на облигационерите да бъде определен.
Чл. 69. (1) След получаване на заявление 
по чл. 65 централният депозитар на ценни 
книжа предоставя на емитента информация 
за наличието на тежести върху емисията 
облигации – запори, залози или финансови 
обезпечения. Член 60, ал. 4 и 5 се прилагат 
съответно.
(2) Емитентът може да нареди блокиране 
на сумите за плащане на облигациите до 
изпълнение на процедурите по защита на 
кредиторите.
Чл. 70. (1) Емитентът превежда нетната 
сума за разпределяне по съответната облигаци­
онна емисия след отчисляване на дължимите 
данъци по сметка на централния депозитар 
на ценни книжа и му представя окончателен 
списък със сумите за разпределяне за всеки 
облигационер в срок до 4 работни дни преди 
началната дата на плащане.
 (2) Когато финансовите инструменти се 
водят при лица, които съхраняват и адми­
нистрират финансови инструменти, и лица 
по чл. 133 от ЗПФИ, извлечение от списъка 
по ал. 1 се предоставя на съответното лице, 
при което са открити клиентски сметки на 
облигационерите към датата на издаване на 
книгата на облигационерите. 
(3) Списъкът по ал. 1, съответно извлечени­
ето по ал. 2, съдържа следната информация:
1. данни за емисията – ISIN код, номинал;
2. информация за всеки облигационер – 
имена на физическото лице или наименование 
на юридическото лице, ЕГН, ЛНЧ (номер 
на чужденец) или БУЛСТАТ/ЕИК, или друг 
идентификационен номер; 
3. данни за полагаемата се сума на всеки 
облигационер.
(4) В определения от емитента ден за 
изплащане на сумите и след получаване на 
общия размер на плащането по своята смет­
ка централният депозитар на ценни книжа 
разпределя съответните суми по сметки за 
съхранение на парични средства на клиенти 
на лицата, които съхраняват и администрират 
финансови инструменти, и лицата по чл. 133 
от ЗПФИ, а в случаите, когато финансовите 
инструменти, във връзка с които се извърш­
ват плащания, се водят по лична сметка на 
притежател – съгласно договора, сключен 
между централния депозитар на ценни книжа 
и емитента на финансови инструменти.
Чл. 71. (1) Лицата, които съхраняват и 
администрират финансови инструменти, и 
лицата по чл. 133 от ЗПФИ разпределят сумите 
на облигационерите съгласно извлечението 
по чл. 70, ал. 2 в срок от 3 работни дни от 
получаване на съответната сума. Член 62, 
ал. 5 и 6 се прилагат съответно.
 (2) За облигационери с лични сметки 
сумите могат да се изплащат на следващия 
ден след получаване на сумата по плащането 
при централния депозитар на ценни книжа 
в брой или по банкова сметка, посочена от 
емитента, като в този случай централният 
депозитар на ценни книжа предоставя спи­
сък на облигационерите с лични сметки на 
обслужващата банка. Член 62, ал. 3 и 4 се 
прилагат съответно.
Г л а в а  д е в е т а
„ЦЕНТРАЛЕН ДЕПОЗИТАР“ – АД. ЦЕН­
ТРАЛЕН РЕГИСТЪР НА ЦЕННИ КНИЖА
Раздел I
„Централен депозитар“ – АД
Чл. 72. В този раздел се уреждат до­
пълнителни изисквания към дейността на 
„Централен депозитар“ – АД, като централен 
депозитар на ценни книжа, за която дейност 
се прилагат и другите изисквания към цен­
тралните депозитари на ценни книжа по тази 
наредба.
Чл. 73. Освен предвиденото в чл. 129, 
ал. 4 от ЗППЦК съветът на директорите на 
„Централен депозитар“ – АД:
1. приема общи условия, които регулират 
отношенията на „Централен депозитар“ – АД, 
с лицата по чл. 131, ал. 2 от ЗППЦК, които 
гарантират равнопоставеност на тези лица;
2. приема общи условия, които регулират 
отношенията на „Централен депозитар“ – АД, 
с емитентите, които гарантират осигуряване 
на равнопоставеност на емитентите;
3. приема общи условия, които регулират 
отношенията на „Централен депозитар“ – АД, 
с други централни депозитари на ценни книжа 
във връзка с воденето на централния регистър 
на ценни книжа;